Luettelo televisiosarjan Glee jaksoista
Jaksot > Kolmas tuotantokausi: 2011–2012

| Jakso | Alkuperäinen nimi | Suomenkielinen nimi | Jakson kuvaus | Esityspäivä Suomessa | Alkuperäinen esityspäivä | Katsojia USA:ssa |
| --- | --- | --- | --- | --- | --- | --- |
| 1 | The Purple Piano Project | Liilat pianot | Kesä on ohi, ja suurimmalla osalla kuorolaisista on alkamassa viimeinen kouluvuosi. Kaikki paitsi Finn tuntuvat jo tietävän, mitä he haluavat tehdä valmistuttuaan. Finniä enemmän hukassa on kuitenkin Quinn, joka on värjännyt tukkansa pinkiksi ja hilluu epämääräisessä seurassa. Will innostaa oppilaita hankkimaan uusia laulajia kuoroon, mutta onnistuu samalla innostamaan Suen ottamaan taideaineiden karsimisen kongressikampanjansa teemaksi. | 15.10.2012 | 20.9.2011 | 9,21 milj. |
| 2 | I Am Unicorn | Yksisarvinen | Brittany haluaa johtaa Kurtin kampanjaa oppilaskunnan puheenjohtajaksi. Kurt pyrkii myös koulun West Side Story -musikaaliin Tonyn rooliin, mutta kohtaa uskottavuusongelmia. Rachelin äiti Shelby on muuttanut takaisin Ohioon Quinnin ja Puckin lapsen kanssa, ja hänet on pestattu koululle johtamaan kilpailevaa show-kuoroa. Kaiken tämän draaman ja sotkun kukkuraksi Sue käy aggressiivista kampanjaa taideaineita vastaan. | 22.10.2012 | 27.9.2011 | 8,60 milj. |
| 3 | Asian F | Aasialainen alisuoriutuja | Mike Changin isä käskee poikansa luopua kuorosta, koska se haittaa liikaa koulunkäyntiä. Mike ei kuitenkaan halua luopua unelmastaan tanssijanurasta. Rachelin ja Mercedesin taistelu West Side Storyn pääosasta saa ikäviä piirteitä. Will ihmettelee, miksi Emma ei halua esitellä häntä vanhemmilleen | 29.10.2012 | 4.10.2011 | 8,42 milj. |
| 4 | Pot O' Gold | Kulta-aarre | Kouluun on tullut irlantilainen vaihto-oppilas Rory, jota Brittany luulee toiveita toteuttavaksi menninkäiseksi. Rory puolestaan on ihastunut Brittanyyn, joten hän tekee kaikkensa toteuttaakseen Brittanyn toinen toistaan hullummat toiveet. Mercedes houkuttelee Santanaa liittymään kilpailevaan show-kuoroon soolojen toivossa. Quinn päättää juonitella lapsensa takaisin itselleen. Sue onnistuu estämään koulun musikaalin rahoituksen, mutta saa vastaansa Kurtin isän. | 5.11.2012 | 1.11.2011 | 7,47 milj. |
| 5 | The First Time | Eka kerta | Koulun West Side Story -musikaalin ensi-ilta koittaa. Ohjaaja Artie saa selville, että pääosia esittävät Rachel ja Blaine ovat neitsyitä ja kehottaa heitä hankkimaan kokemusta rooliaan varten. Yliopistojoukkueen kykyjenetsijä tulee katsomaan koulun joukkueen futispeliä, mikä herättää Finnin toiveet urheilustipendistä yliopistoon. Rakkaudessa kokematon valmentaja Beiste ei huomaa olevansa kykyjenetsijän ihastuksen kohde. | 12.11.2012 | 8.11.2011 | 6,91 milj. |
| 6 | Mash Off | Kuorot vastakkain | Schuester ja Shelby laittavat vauhtia kuorojen harjoitteluun järjestämällä mash-up -kisan. Puheenjohtajaehdokkaat pääsevät ääneen oppilaiden edessä. Rachel kaipaa Kurtia, joka on edelleen loukkaantunut Rachelin itsekkyydestä. Finn kyllästyy Santanan ilkeilyyn ja sanoo tälle suorat sanat, mutta välikohtauksella on vakavat seuraukset. | 19.11.2012 | 15.11.2011 | 7,08 milj. |
| 7 | I Kissed a Girl | Naisilta naisille | Santana on kovilla, kun Salazarin vaalimainos pakottaa hänet ulos kaapista. Finn haluaa tukea Santanaa ja ehdottaa viikon teemaksi naismuusikoiden esittämiä naisille osoitettuja kappaleita. Pehmeneekö Santanan kova kuori? Sue sotkee vaalitaistelun keskellä Beisten lemmenkuviot. Myös koulun vaalitulos ratkeaa, mutta tuloksissa huomataan jotain hämärää. | 26.11.2012 | 29.11.2011 | 7,90 milj. |
| 8 | Hold on to Sixteen | Ihana nuoruus | Rachel ei saa osallistua aluekisoihin, mutta Sam Evans voisi tuoda kaivattua säpinää Uusiin tuuliin. Quinn saa tietää Puckin ja Shelbyn suhteesta ja aikoo järjestää Shelbylle potkut. Saavatko ystävien viisaat neuvot Quinnin pään kääntymään? Miken isä on katkaissut välit poikaansa, mutta onneksi neuvokkaalla Tinalla on suunnitelma valmiina. H-hetki koittaa: mikä kuoro pääsee jatkoon aluekisoista? | 3.12.2012 | 6.12.2011 | 7,11 milj. |
| 9 | Extraordinary Merry Christmas | Kuorolaisten jouluspesiaali | Joulu lähestyy taas, ja tällä kertaa kuorolaiset aikovat panna edellisen vuoden harmeja paremmaksi. Finn tuskailee Rachelin lahjapainostuksen alaisena, ja Sam tarjoaa yksinäiselle Rorylle jouluiloa kutsumalla hänet juhlapyhiksi perheensä luo. Schuester kikkailee kuoron juontamaan joulun erikoislähetystä televisioon, ja Artie saa kunnian toimia ohjaajana. Star Warsin ja Judy Garlandin innoittama joululähetys motivoi kunnianhimoisia kuorolaisia. Mutta ymmärtävätkö he lopulta joulun todellisen sanoman, ja ehtivätkö he mukaan Suen yllättävään hyväntekeväisyystempaukseen? | 10.12.2012 | 13.12.2011 | 7,13 milj. |
| 10 | Yes/No | Se suuri kysymys | Will tukeutuu jälleen Uusiin tuuliin toimeksiannon muodossa: järjestää kosiospektaakkeli Emmalle. Balladien ja tanssikoreografioiden melskeessä nuoret tutkiskelevat myös omia sydämiään. Sam liittyy synkronoidun uinnin joukkueeseen hurmatakseen Mercedeksen takaisin itselleen urheilurotsillaan, ja Artie joutuu kohtaamaan omat ennakkoluulonsa. Kuullessaan musertavia tietoja isästään Finn näkee tulevaisuutensa uusin silmin. Miten kuorolaiset vastaavat kysymyksiin, jotka heille esittävät paitsi heidän toverinsa myös he itse? | 17.12.2012 | 17.1.2012 | 7,50 milj. |
| 11 | Michael | Mitä Michael tekisi? | Kultakurkut aiheuttavat ongelmia varastaessaan Uusien tuulien idean Michael Jackson -show’sta kisoissa, ja kuorojen kohtaamisella on vahingollisia seurauksia. McKinleyn nuoret jakautuvat mielipiteissään siinä, miten moinen skandaali tulisi välttää ja kostetaanko Daltonin likainen peli silmä silmästä -menetelmin. Myös tulevaisuus häämöttää entistä lähempänä, kun kirjeet yliopistoista satelevat postilaatikoihin. Kaikkein vaikeimman päätöksen edessä on Rachel. Tuntemuksiaan nuoret tulkitsevat itse popin kuninkaan sanoin. | 24.12.2012 | 31.1.2012 | 9,07 milj. |
| 12 | The Spanish Teacher  | Kuumat latinorytmit | Will ja Sue kilpailevat vakinaisesta opettajan paikasta McKinleyssä, mutta molempien opettajantaidot kyseenalaistetaan. Will hakeutuu iltalukioon oppiakseen vihdoin espanjaa - kyseisen kielen opettaja kun on - mutta opettaja David Martinez paljastuukin mahdolliseksi kilpailijaksi. Ristiriita-asetelmasta huolimatta Will esittelee kuorolaisille Davidin, jonka perään tytöt katselevat silmät kiiluen ja jonka avustuksella Uudet tuulet tutustuvat latinorytmeihin. Sue puolestaan suunnittelee perheenlisäystä, ja Sam ja Mercedes hakevat Emmalta apua rakkausmurheisiinsa. Tytöissä ihastusta herättävää David Martinezia näyttelee Ricky Martin. | 31.12.2012 | 7.2.2012 | 7,81 milj. |
| 13 | Heart | Rakkauden asialla | Rakkautta on ilmassa, kun ystävänpäivä saapuu McKinleyn lukioon ja Uudet tuulet antavat sydämiensä puhua laulun sanoin. Sugar järjestää ystävänpäiväjuhlat, joihin kaikki pariskunnat ovat kutsuttuja. Rory sekä Artie liehittelevät molemmat Sugaria itseään ja ottavat toisistaan mittaa lahjojen saralla. Rachelin isät kyhäävät tyttärensä hääsuunnitelmien kunniaksi perheillallisen, mutta heillä ei taidakaan olla täysin puhtaita jauhoja pussissaan. Mercedes puolestaan tekee musertavan päätöksen. Kurt saa viestejä salaiselta ihailijalta, mutta onko Blainella sittenkään näppinsä pelissä? | 6.1.2013 | 14.2.2012 | 6,99 milj. |
| 14 | On My Way | Tartutaan hetkeen | Aluekisat ovat nurkan takana, ja Sebastian kiristää Rachelia perääntymään kisasta, kunnes kouluja järkyttävä tapahtuma valaisee elämän tärkeitä asioita uudelta kantilta. Nuoret keskittyvät positiivisiin ajatuksiin ja kultaiseen tulevaisuudenodotukseen, kun alakuloinen mieliala valtaa kuoron David Karofskyn kupsahdettua ulos kaapista synkin seurauksin. Kurt käy piristämässä ihailijaansa tämän koettelemusten jälkeen. Rachel ja Finn puolestaan ottavat tapauksesta opikseen ja tarttuvat hetkeen tehden päätöksen, joka ei saa heidän vanhempiaan hyppimään riemusta. | 13.1.2013 | 21.2.2012 | 7,46 milj. |
| 15 | Big Brother | Isoveljen varjossa | Kaikki ovat tohkeissaan Blainen isoveljen Cooperin vierailusta - kaikki muut paitsi Blaine itse. Isoveljen lentoon lähtenyt näyttelijän ura varjostaa pojan itsetuntoa, mutta kenties sisarussuhde on vielä parsittavissa kasaan. Quinn palaa kouluun pyörätuolissa uhkuen taistelutahtoa liikuntakykynsä palauttamiseksi. Mutta onko sisu vain silmänlumetta? Will ja Emma ovat Suen henkisenä tukena klinikalla. Puckin sanojen siivittämänä Finn tuskailee tulevaisuutensa kanssa aiheuttaen ryppyjä rakkauteen. Blainen supersuositun veljen roolissa esiintyy Matt Bomer. | 20.1.2013 | 10.4.2012 | 6,76 milj |
| 16 | Saturday Night Glee-ver | Diskokuume nousee | Luvassa on diskon huumaa, kun oppilaiden päämäärättömyydestä huolestunut Will ottaa asiakseen kannustaa Finniä, Santanaa ja Mercedestä löytämään unelmansa. Suunnanantajaksi Will ja Sue valikoivat elokuvan Saturday Night Fever, jonka tanssiaskelten tahdissa he toivovat nuorten astelevan kohti tulevaisuutta. Mercedes ja Kurt joutuvat kiperän kysymyksen eteen heidän ykkösfaninsa pyytäessä neuvoa, ja kunnianhimonsa sokaisema Santana kokee kuuluisuuden varjopuolet. Finn ja Rachel puntaroivat yhä yhteistä jatkoaan. | 27.1.2013 | 17.4.2012 | 6,23 milj. |
| 17 | Dance with Somebody | Lapsuuden loppu | Nuoret surevat Whitney Houstonia sekä koulupäiviensä häämöttävää loppua, ja Will antaa kuorolaisten käsitellä tunteitaan Whitneyn sävelin. Oppilaiden viimeiset päivät ovat hankalia myös opettajalle, kun häästressikin painaa päälle. Kurt ja Blaine kulkevat kivistä tietä, ja Kurt pakoilee urautunutta suhdettaan viestittelemällä uuden ihailijan kanssa. Ovatko viestit niin harmittomia kuin Kurt haluaa uskoa? Toivoton Quinn turhautuu fysioterapiaan, mutta Joen apu ilahduttaa, ja kristitty poika on vaikean valinnan edessä. Rachel ja Santana hautaavat koko lukion ajan heiluttamansa sotakirveen. | 3.2.2013 | 24.4.2012 | 6,90 milj. |
| 18 | Choke | Rutiinilla vai riskillä? | Rachel ja Kurt harjoittelevat täyttä päätä pääsykoe-esityksiä varten, ja kuuluisa arvostelija aiheuttaa ramppikuumetta. Rachelin neuvoista huolimatta Kurt valitsee arvaamattoman tien. Keskustelu isän kanssa saa Puckin katsomaan tulevaisuuttaan uusin silmin, ja kuoron pojat pistävät viisaat päänsä yhteen auttaakseen toverin läpi lukiosta löytäen samalla hauskan keinon opiskella. Santana ja kumppanit vitsailevat Beisten mustelmasta ja osuvat lähemmäksi totuutta kuin arvaavatkaan. | 10.2.2013 | 1.5. 2012 | 6,01 milj. |
| 19 | Prom-asaurus | Hipat hirmuliskojen tapaan | Kouluvuoden lopun lähestyessä lähestyy myös päättäjäisjuhla, josta jokaisella on omat haaveensa. Teeman valinnan suhteen Brittany toteuttaa itseään: tänä vuonna juhlistetaan dinosaurusten valtakautta. Ehdokkaat päättäjäiskuninkaallisiksi julkistetaan, eikä joukossa ole yllättäjiä - mutta peli ei ole vielä ohi. Quinnin ja Finnin ehdokkuudesta närkästynyt Rachel järjestää päättäjäisten vastaiset juhlat. Malttavatko erilaiset nuoret pysytellä poissa dinojen hampaiden säihkeestä? Entä käyvätkö päättäjäisunelmat lopulta toteen? | 17.2.2013 | 8.5.2012 | 6,67 milj. |
| 20 | Props | Ainoat laatuaan | Kun Rachelin sooloiluun kyllästynyt Tina lyö päänsä, sekoittuvat kuorolaisten roolit ja Tina saa maistiaisen Rachel Berryn elämästä. Uuden ymmärryksensä innoittamana Tina kannustaa Rachelia taistelemaan opiskelupaikkansa ja tulevaisuutensa puolesta. Valtakunnalliset kisat ovat aivan nurkan takana, ja kilpailevan kuoron ainutlaatuiset yksilöt ja koreografiat nostattavat paineita. Suen kaavailemat valttikortit eivät kuitenkaan saa Uusia tuulia lämpenemään. Puck ja Beiste huomaavat, että heillä on jotain yhteistä. | 24.2.2013 | 15.5.2012 | 6,09 milj. |
| 21 | Nationals | Unelmat pelissä | On valtakunnallisten kisojen aika, ja taistelutahdossaan intohimoinen Uudet tuulet aikoo todella panna tuulemaan. Paljon on pelissä, sillä monille vuosi on viimeinen, ja Rachel jännittää, saapuuko Carmen Tibideaux antamaan tähdenalulle uuden mahdollisuuden. On myös McKinleyn vuoden opettaja -palkinnon vuoro, ja kuorolaiset haluavat osoittaa rakkaalle opettaja Willille kiitollisuutensa kuorovuosistaan. Kisojen tuomareina jaksossa vierailevat Lindsay Lohan, Perez Hilton sekä paikallisen poliitikon roolissa Rex Lee. | 3.3.2013 | 15.5.2012 | 6,03 milj. |
| 22 | Goodbye | Herkät hyvästit | Tuotantokauden päätösjaksossa lukiosta valmistuvat sekä kouluun vielä jäävät oppilaat muistelevat menneitä vuosia ja jättävät toinen toisilleen hyvästit herkkien laulujen sanoin. Rachel, Finn ja Kurt odottavat jännityksellä yliopistoista saapuvia kirjeitä, jotka määräävät tulevan vuoden kulun. Santana ja Finn miettivät kertaalleen tulevaisuudensuunnitelmiaan, ja Puck ahkeroi päntäten maantiedon kokeeseen Quinnin kannustamana. | 10.3.2013 | 22.5.2012 | 7,46 milj. |